CELEX: 32014D0786
Language: bg
Date: 2014-11-07 00:00:00
Title: 2014/786/ЕС: Решение на Съвета от 7 ноември 2014 година относно позицията, която да бъде приета от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи ( „Галилео“ )

13.11.2014   
            
            
               BG
            
            
               Официален вестник на Европейския съюз
            
            
               L 328/49
            
         РЕШЕНИЕ НА СЪВЕТА
   от 7 ноември 2014 година
   относно позицията, която да бъде приета от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи („Галилео“)
   
      (2014/786/ЕС)
   
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 172 във връзка с член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:
   
               (1)
            
            
               Споразумението за Европейското икономическо пространство (2) („Споразумението за ЕИП“) влезе в сила на 1 януари 1994 г.
            
         
               (2)
            
            
               Съгласно член 98 от Споразумението за ЕИП Съвместният комитет на ЕИП може да реши да измени, inter alia, Протокол 31 към Споразумението за ЕИП.
            
         
               (3)
            
            
               В Протокол 31 към Споразумението за ЕИП се съдържат разпоредби и условия относно сътрудничеството в специфични области извън четирите свободи.
            
         
               (4)
            
            
               Целесъобразно е да се разшири сътрудничеството между договарящите страни по Споразумението за ЕИП и то да включи Решение № 1104/2011/ЕС на Европейския парламент и на Съвета (3).
            
         
               (5)
            
            
               Поради това Протокол 31 към Споразумението за ЕИП следва да бъде съответно изменен.
            
         
               (6)
            
            
               С оглед на това позицията на Съюза в рамките на Съвместния комитет на ЕИП следва да се основава на приложения проект на решение,
            
         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде приета от името на Европейския съюз в рамките на Съвместния комитет на ЕИП във връзка с предложеното изменение на Протокол 31 към Споразумението за ЕИП относно сътрудничеството в специфични области извън четирите свободи, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.
   
      Съставено в Брюксел на 7 ноември 2014 година.
      
         
            За Съвета
         
         
            Председател
         
         P. C. PADOAN
      
   
   
      (1)  ОВ L 305, 30.11.1994 г., стр. 6.
   
      (2)  ОВ L 1, 3.1.1994 г., стр. 3.
   
      (3)  Решение № 1104/2011/ЕС на Европейския парламент и на Съвета от 25 октомври 2011 г. относно правилата за достъп до публично регулираната услуга, предоставяна от глобалната навигационна спътникова система, създадена по програмата „Галилео“ (ОВ L 287, 4.11.2011 г., стр. 1).
   
      ПРОЕКТ НА
      РЕШЕНИЕ НА СЪВМЕСТНИЯ КОМИТЕТ НА ЕИП № …/2014
      от
      за изменение на Протокол 31 към Споразумението за ЕИП относно сътрудничеството в специфични области извън четирите свободи
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално членове 86 и 98 от него,
      като има предвид, че:
      
                  (1)
               
               
                  Норвегия участва и допринесе финансово за дейностите на европейските програми за ГНСС, произтичащи от Регламент (ЕО) № 683/2008 на Европейския парламент и на Съвета (1), и ще продължи да участва и да допринася финансово за дейностите, произтичащи от Регламент (ЕС) № 1285/2013 (2), чрез включването на тези регламенти в протокол 31 към Споразумението за ЕИП.
               
            
                  (2)
               
               
                  Норвегия и Исландия имат интерес от всички услуги, които ще бъдат предлагани от системата, създадена по програмата „Галилео“, включително публично регулираната услуга („PRS“).
               
            
                  (3)
               
               
                  Ето защо е целесъобразно да се разшири сътрудничеството на договарящите страни по Споразумението за ЕИП и то да включи Решение № 1104/2011/ЕС на Европейския парламент и на Съвета от 25 октомври 2011 г. относно правилата за достъп до публично регулираната услуга, предоставяна от глобалната навигационна спътникова система, създадена по програмата „Галилео“ (3).
               
            
                  (4)
               
               
                  Норвегия може да стане ползвател на PRS при спазване на условията, посочени в член 3, параграф 5 от Решение № 1104/2011/ЕС.
               
            
                  (5)
               
               
                  Споразумението между Кралство Норвегия и Европейския съюз относно процедурите за сигурност при обмена на класифицирана информация (4), подписано на 22 ноември 2004 г., се прилага, считано от 1 декември 2004 г.
               
            
                  (6)
               
               
                  Споразумението за сътрудничество за спътникова навигация между Европейския съюз и неговите държави членки и Кралство Норвегия (5), подписано на 22 септември 2010 г., се прилага временно, считано от 1 май 2011 г.
               
            
                  (7)
               
               
                  Поради това Протокол 31 към Споразумението за ЕИП следва да се измени, за да се даде възможност за провеждането на това разширено сътрудничество,
               
            ПРИЕ НАСТОЯЩОТО РЕШЕНИЕ:
      Член 1
      След член 1, параграф 8в от Протокол 31 към Споразумението за ЕИП се вмъква следният параграф:
      
         
                     „8г.
                  
                  
                     
                                 а)
                              
                              
                                 Държавите от ЕАСТ участват в дейностите, които могат да произтичат от следния акт на Съюза:
                                 
                                             —
                                          
                                          
                                             
                                                32011 D 1104: Решение № 1104/2011/ЕС на Европейския парламент и на Съвета от 25 октомври 2011 г. относно правилата за достъп до публично регулираната услуга, предоставяна от глобалната навигационна спътникова система, създадена по програмата „Галилео“ (ОВ L 287, 4.11.2011 г., стр. 1).
                                          
                                       
                           
                                 б)
                              
                              
                                 Държавите от ЕАСТ могат да станат ползватели на PRS под условие за сключването на споразуменията, посочени в член 3, параграф 5, букви а) и б) от Решение № 1104/2011/ЕС.
                              
                           
                                 в)
                              
                              
                                 Участието на държавите от ЕАСТ в различните комитети и експертни групи, свързани с PRS, се урежда в съответните им процедурни правилници.
                              
                           
                                 г)
                              
                              
                                 Член 10 от Решение № 1104/2011/ЕС не се прилага за държавите от ЕАСТ.
                              
                           
                                 д)
                              
                              
                                 Настоящият параграф не се прилага за Лихтенщайн.
                              
                           
                                 е)
                              
                              
                                 по отношение на Исландия прилагането на настоящия параграф се спира, докато Съвместния комитет на ЕИП не реши друго.“
                              
                           
               
      Член 2
      Настоящото решение влиза в сила в деня след внасянето на последната нотификация, предвидена в член 103, параграф 1 от Споразумението за ЕИП (6).
      Член 3
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.
      
         Съставено в Брюксел на
         
            
               За Съвместния комитет на ЕИП
            
            
               Председател
            
         
         
            
               Секретари
            
            
               на Съвместния комитет на ЕИП
            
         
      
      
         (1)  ОВ L 196, 24.7.2008 г., стр. 1.
      
         (2)  ОВ L 347, 20.12.2013 г., стр. 1.
      
         (3)  ОВ L 287, 4.11.2011 г., стр. 1.
      
         (4)  ОВ L 362, 9.12.2004 г., стр. 29.
      
         (5)  ОВ L 283, 29.10.2010 г., стр. 12.
      
         (6)  [Без отбелязани конституционни изисквания.] [С отбелязани конституционни изисквания.]